**P o k y n y a p o d m i e n k y**

**obchodnej verejnej súťaže na predaj nehnuteľností vo vlastníctve Univerzity Pavla Jozefa v Košiciach (ďalej UPJŠ)**

**I**. **Všeobecné podmienky**

1. **Účastníci súťaže - navrhovatelia**

Súťaže sa môžu zúčastniť tuzemské právnické osoby a fyzické osoby; účastník v návrhu uvedie meno a priezvisko, rodné číslo, bydlisko ( len v prípade, ak fyzická osoba nie je podnikateľom) resp. uvedie obchodné meno, sídlo a IČO (fyzická osoba alebo právnická osoba  ktorá je podnikateľom).

1. **Forma podania návrhu**

Návrh do súťaže predkladá navrhovateľ písomnou formou v zalepenej obálke, na ktorej je uvedené meno a adresa účastníka súťaže, s označením " **OVS – Garbiarska - NEOTVÁRAŤ“.**

**Ponuky je potrebné doručiť na adresu:**

Univerzita Pavla Jozefa Šafárika v Košiciach,

Šrobárova 2, 041 80 Košice,

Pri osobnom doručovaní do Podateľne Rektorátu UPJŠ.

Pracovná doba: 8,00 – 11,00 hod.

**Postup pri preberaní návrhov**

Poverený zamestnanecvyhlasovateľa pri preberaní návrhu:

* + - skontrolujeneporušenosť obálky,
		- správnosť zapečatenia obálky,
		- správne označenie obálky,
		- preberanú obálku opatrí prezentačnou pečiatkou, do ktorej uvedie nasledovné údaje:

a) dátum,

b) presný čas,

 d) číslo z podacieho denníka

1. **Lehota na predkladanie ponúk** uplynie **dňa 16.11. 2012 o 14,00 hod.** pri osobnom doručovaní, resp.rozhodujúca je pečiatka podacej pošty na obálke pri doručovaní poštou.
2. **Úradný – predkladateľský jazyk**

 Návrhy sa predkladajú v slovenskom jazyku.

1. **Nehnuteľnosti sú predávané v celosti.**
2. **Oficiálna obhliadka predávanej nehnuteľnosti** sa uskutoční **dňa 13.11.2012 o 9.00 hod.** Zraz záujemcov je v mieste predávaných nehnuteľností.
3. **V súťaži bude úspešný navrhovateľ,** ktorý podá návrh s najvyššou kúpnou cenou; najvyššia kúpna cena nesmie byť nižšia ako primeraná cena;  za primeranú cenu sa považuje všeobecná hodnota majetku stanovená v súlade s vyhláškou MS SR č. 492/2004 Z. z. o stanovení všeobecnej hodnoty majetku. Všeobecná hodnota predávanej nehnuteľnosti zistená podľa znaleckého posudku predstavuje sumu **710 000,- €** .
4. **Kúpnu cenu je** kupujúci povinný zaplatiť naraz, najneskôr pri podpísaní zmluvy**.**
5. **Navrhovatelia** nemajú nárok na náhradu nákladov spojených s účasťou na obchodnej verejnej súťaži.
6. **Navrhovatelia** nemôžu svoje návrhy odvolať po uplynutí lehoty, určenej na predkladanie návrhov**, t. j. po 16.11.2012.**
7. **Navrhovateľ, ktorého návrh je vybraný vyhlasovateľom ako najvhodnejší** je povinný zabezpečiť, aby kúpna cena bola pripísaná na účet vyhlasovateľa najneskôr v lehote do 7 dní od oznámenia, že jeho návrh bol prijatý.
8. **Vyhlasovateľ si vyhradzuje právo:**
9. meniť uverejnené podmienky súťaže alebo súťaž zrušiť,
10. odvolať (zrušiť) prijatie návrhu navrhovateľa, ktorého návrh bol vyhlasovateľom vybraný ako najvhodnejší v prípade, že navrhovateľ nedodrží lehotu uvedenú v ods. 11 časti I. týchto pokynov,
11. odmietnuť všetky predložené návrhy a ukončiť súťaž ako neúspešnú,
12. v prípade nedostatkov návrhu, ktoré nemenia jeho obsah, vyzvať navrhovateľa na ich odstránenie a doplnenie,
13. vyzvať navrhovateľov alebo niektorého z navrhovateľov na doplnenie návrhu za účelom dosiahnutia výhodnejšej ponuky (užšia súťaž).

**II. Osobitné podmienky**

1. **Zapečatená obálka** musí obsahovať originály, resp. úradne overené fotokópie požadovaných dokladov. Splnenie tejto podmienky je kritériom pre zaradenie navrhovateľa do súťaže.
2. **Navrhovateľ je povinný predložiť nasledujúce doklady:**
3. **preukazujúce** jeho totožnosť, resp. právnu subjektivitu, a to nasledovným spôsobom:

**aa) fyzická osoba,** ktorý je občanom SR preukazuje svoju totožnosť:

* + fotokópiou dokladu totožnosti, t.j. občianskeho preukazu, identifikačnej karty, resp. medzinárodne uznávaného dokladu, a to fotokópiami tých stránok, na ktorých je uvedená totožnosť fyzickej osoby, vyznačené čísla a platnosť dokladu. Neplatným dokladom nie je možné túto formu preukázania totožnosti akceptovať,
		- originálom alebo overenou fotokópiou živnostenského oprávnenia,

resp. originálom alebo overenou fotokópiou výpisu zo živnostenského registra,

 **ab) právnická osoba** preukazuje svoju právnu subjektivitu výpisom z

 obchodného registra, prípadne iného príslušného registra, a to

 originálom alebo overenou jeho fotokópiou.

1. **návrh kúpnej zmluvy**, podpísaný účastníkom, resp. jeho štatutárnym orgánom, obsah ktorej bude korešpondovať so vzorom kúpnej zmluvy, predloženej vyhlasovateľom (Príloha č. 1 týchto pokynov).

**Poznámka:**

V prípade, že uchádzač na úhradu kúpnej ceny bude uzatvárať zmluvu o poskytnutí úveru bankovou inštitúciou**, predmetom zabezpečenia záväzku nesmie byť kupovaná nehnuteľnosť.**

1. **Zásady prijatia návrhov**
2. vo svojom návrhu navrhovateľ dodrží všetky podmienky stanovené vo vyhlásení súťaže, v pokynoch a podmienkach súťaže.
3. ak navrhovateľ nepredloží doklady o splnení podmienok, a  to ani na dodatočné vyzvanie vyhlasovateľa, nebude návrh prijatý a zaradený do vyhodnotenia súťaže.
4. **Kritériá hodnotenia návrhov**

Jediným kritériom hodnotenia návrhov je výška navrhovanej kúpnej ceny.

1. **Vybratie najvhodnejšieho návrhu**

Vybratie najvhodnejšieho návrhu vykoná komisia menovaná štatutárnym orgánom vyhlasovateľa. Písomné oznámenie o vybratí najvhodnejšieho návrhu oznámi vyhlasovateľ všetkým navrhovateľom **v lehote do 21.11.2012.**

Spracovala: JUDr. Zuzana Gažová, vedúca ÚPAaSM R UPJŠ

Schválil: prof. MUDr. Ladislav Mirossay, DrSc. – rektor UPJŠ

Košice, november 2012